open-index/open-wikipedia-markdown huggingface dataset:
Rosa Ponselle

**Rosa Melba Ponzillo** (22. tammikuuta 1897 – 25. toukokuuta 1981), tunnettiin esiintyjänimellä **Rosa Ponselle**, oli yhdysvaltalainen oopperalaulaja. Äänialaltaan hän oli sopraano.

Ponselle syntyi italialaisten siirtolaisten perheeseen Connecutissa. Hän aloitti esiintymisen laulajana jo lapsuudessaan, aluksi paikallisessa kaupassa ja sittemmin mykkäelokuvateatterissa. Tämän jälkeen hän alkoi esiintyä vanhemman sisarensa kanssa New Havenin ja myöhemmin New Yorkin vaudeville-näytelmissä. Vuonna 1918, Ponsellen ollessa 21-vuotias, Enrico Caruso kutsui hänet osallistumaan Metropolitan-oopperan järjestämään koe-esiintymiseen. Hänen suorituksensa Giuseppe Verdin oopperassa *[[Kohtalon voima]]* herätti vaikutuksen, ja hänestä tuli ensimmäinen amerikkalaissyntyinen Metropolitaniin otettu laulaja, jolla ei ollut eurooppalaista kokemusta tai muodollista alan koulutusta.

Suurimman osan urastaan Ponselle esiintyikin Metropolitan-oopperassa. Lyhytaikaisemmin hän lauloi myös Royal Opera Housessa Lontoossa ja Maggio Musicalessa Firenzessä. Jätettyään teatterin vuonna 1937 hän keskittyi levyttämiseen ja opettamiseen. Ponselle kuoli entisen miehensä kanssa rakennuttamassaan kodissaan Baltimoressa vuonna 1981. Osa kriitikoista piti häntä aikansa sopraanoista parhaimpana. Erityisesti hän sai tunnustusta Vincenzo Bellinin Norma-oopperan nimiroolin tulkitsijana.

## Lähteet
Maja Bogdanović

**Maja Bogdanović** (; s. 1982 Belgrad) on serbialainen sellisti.

Bogdanović sai opetusta Zemunin Kosta Manojlović -musiikkikoulussa. 16-vuotiaana hän lähti Pariisiin, jossa valmistui Pariisin konservatoriosta. Hänen opettajiinsa kuuluivat Michel Strauss, Itamar Golan ja Pierre-Laurent Aimard. Bogdanović opiskeli myös Universität der Künste Berlinissä Jens Peter Maintzin johdolla. Hänen muita opettajiaan olivat Bernard Greenhouse, Alban Gerhardt, Young-chang Cho ja Heinrich Schiff. Bogdanović sai muun muassa Pariisin Concours de violoncelle Rostropovitchin erikoispalkinnon. Hän on vieraillut lukuisten orkesterien solistina eri maissa. Hän on tehnyt kamarimusiikissa yhteistyötä muiden muassa Nino Gvetadzen, Frederieke Saeijsin ja Nemanja Radulovićin kanssa. Bogdanović on esiintynyt säännöllisesti Kuhmon kamarimusiikissa.

Bogdanović on tehnyt levytyksiä monille levymerkeille. Ensimmäisen levytyksensä hän teki vuonna 2013 Rodrieg Ensemblen albumilla *Holy War X*. Hän on myös levyttänyt muun muassa Philip Sawyersin sellokonserton, jonka säveltäjä omisti hänelle. Bogdanović on kantaesittänyt myös Nicolas Bacrin, Sofija Gubaidulinan, Ivan Jevtićin, Krzysztof Pendereckin, Éric Tanguyn ja Benjamin Jusupovin teoksia. Hänet kutsuttiin esiintyjäksi Pendereckin 80-vuotisjuhlallisuuksiin Varsovaan.

Bogdanović soittaa Frank Ravatinin rakentamaa selloa.

## Lähteet
Metsokankaan koulu

**Metsokankaan koulu** on Oulun Metsokankaalla sijaitseva yhtenäiskoulu, jossa opiskelee noin 1&nbsp;200 peruskoulun oppilasta. 

## Yksiköt
Koulu koostuu neljästä rakennuksesta, jotka ovat Isometso, Pikkumetso, Korpimetso ja Ukkometso. Isometson yksikkö on selkeästi isoin ja Ukkometson yksikössä opiskelee pelkästään yläkoululaisia. Kuitenkin osa yläkoululaisista opiskelee Isometson yksikössä. Pikkumetson ja Korpimetson yksiköissä opiskelee alakoululaisia.

## Lähteet
Ad-Duhayšahin pakolaisleiri

**Ad-Duhayšahin pakolaisleiri** on palestiinalaispakolaistenleiri Palestiinan Länsirannalla Betlehemin kaupungin eteläpuolella. Vuonna 2022 leirillä oli 18&nbsp;869 virallisesti rekisteröityä pakolaista.

## Maantiede
Ad-Duhayšahin pakolaisleiri sijaitsee Palestiinan Länsirannalla Betlehemin kuvernoraatissa Betlehemin kaupungin lounaispuolella. Sen muita naapuripaikkakuntia ovat ad-Doha lännessä ja Artas etelässä. Paikan korkeus merenpinnasta on 790 metriä.

Vuotuinen sadanta alueella on 589&nbsp;mm ja vuoden keskilämpötila 16°C.

## Historia

Ad-Duhayšahin pakolaisleiri perustettiin vuonna 1949 Betlehemin pääkadun varrelle. Sen asukkaat olivat enimmäkseen pakolaisia Länsi-Jerusalemista ja Hebronin länsipuoleisilta alueilta. Leiri rakennettiin alkujaan noin 3&nbsp;000 pakolaiselle.

Oslon rauhanprosessin yhteydessä leirin alueesta tuli osa kokonaan palestiinalaisten hallinnossa olevaa aluetta A. Ensimmäisen intifadan aikana Israelin turvallisuusjoukot rakensivat koko leirin ympäri aidan, joka on myöhemmin purettu. Toisen intifadan aikana turvallisuusjoukot tekivät useita iskuja leiriin, jolla pidettiin voimassa myös ulkonaliikkumiskieltoja.

## Väestö
Yhdistyneiden kansakuntien UNRWA:n mukaan leirillä oli vuonna 2022 yhteensä 18&nbsp;869 virallisesti rekisteröityä pakolaista.

## Lähteet
Adjumani

**Adjumani** on kaupunki Ugandassa pohjoisella hallintoalueella Adjumanin piirikunnassa. Kaupungin väkiluku oli vuoden 2014 väestönlaskennassa 35&nbsp;433.

## Maantiede ja ilmasto
Adjumani sijaitsee Gulun luoteispuolella Adjumanin piirikunnassa Ugandan pohjoisosassa. 

Lämpötila on suunnilleen 28–32&nbsp;°C. Vuodessa on kaksi sadekautta. Toinen sadekausi on jaksolla helmikuu–toukokuu ja niin sanottu pieni sadekausi jaksolla elokuu–syyskuu.

## Historia
Adjumanin piirikunta perustettiin 17. toukokuuta 1997, kun Moyon piirikunta jaettiin kahtia.

## Lähteet

## Aiheesta muualla
Tekoälysäädös

**Euroopan parlamentin ja neuvoston asetus (EU) 2024/1689** eli **tekoälysäädös** on Euroopan unionin (EU) asetus, joka luo yhteisen sääntelykehyksen tekoälyn käytölle unionissa. Asetus jakaa tekoälyn käyttökohteet neljään luokkaan niiden terveyteen, turvallisuuteen ja perusoikeuksiin kohdistuvien riskien perusteella. Tämä luokitus määrittelee, miten tiukkaa sääntelyä kuhunkin tekoälyjärjestelmään kohdistuu. 

Asetus kieltää suurimman riskin tekoälysovellukset, kuten sosiaaliset luottoluokitusjärjestelmät, EU:n sisämarkkinoilta. Korkean riskin luokkaan lukeutuvat muun muassa kriittiseen infrastruktuuriin, rekrytointiin, terveydenhuoltoon sekä lain- ja rajavalvontaan käytettävät tekoälyjärjestelmät, ja niitä koskevat säännökset liittyvät tekoälyjärjestelmän riskienhallintaa, tietohallintoon, dokumentointiin ja avoimuuteen. Lisäksi korkean riskin järjestelmät tulee ilmoittaa EU:n laajuiseen julkiseen rekisteriin. Matalan riskin tekoälyjärjestelmille tulee vähäisiä avoimuusvaatimuksia, ja vähäisen tai olemattoman riskin tekoälysovellukset jäävät kokonaan sääntelyn ulkopuolelle. 

Euroopan komissio antoi lainsäädäntöehdotuksen tekoälysäädöksestä huhtikuussa 2021. Ehdotusta käsiteltiin tavallisessa lainsäätämisjärjestyksessä, ja Euroopan parlamentti ja EU:n neuvosto pääsivät sopuun sen sisällöstä pitkien kolmikantaneuvottelujen jälkeen joulukuussa 2023. Parlamentti antoi lopullisen hyväksyntänsä asetukselle täysistunnossaan maaliskuussa 2024 ja neuvosto saman vuoden toukokuussa. Asetus allekirjoitettiin kesäkuussa 2024 ja se tuli osittain voimaan 1. elokuuta 2024. Suurin osa asetuksen säännöksistä astuu voimaan vasta elokuussa 2026. 

## Lähteet

## Aiheesta muualla

* Euroopan parlamentin ja neuvoston asetus (EU) 2024/1689 EUR-Lex
Bersée

**Bersée** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 24 kilometriä Lillen kaupungista etelään.

Kunnassa on ollut kirkko jo 1200-luvulla. Nykyisen Saint-Étiennen kirkon vanhin osa on vuonna 1558 valmistunut etelälaiva. Vuosina 1617–1620 tehdyissä rakennustöissä valmistui kirkon 31 metriä korkea torni. Vuonna 1881 tehdyissä muutostöissä kirkon sisustus uusittiin täysin.

Kalvaarioryhmä *Neljä hyvää jumalaa* on rakennettu 1800-luvun alussa. Siinä on takoraudasta tehty kaksoisristi, jossa roikkuu neljä identtistä Kristusta, ja jotka katsovat neljään eri suuntaan. Muistomerkki on tehty neljälle Ricourtin veljekselle, jotka joutuivat 1700-luvun lopulla vastavallankumouksellisista sympatioista epäiltyinä lähtemään maanpakoon Saksan Westfaleniin.

## Urheilu
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Auchy-lez-Orchies - Bersée osuuden pituus on 2 670 metriä.

## Lähteet

## Aiheesta muualla
Romitan

**Romitan** on kaupunki ja Romitanin piirin hallinnollinen keskus Buharan alueella Uzbekistanissa. Se sijaitsee 17 kilometriä Buharasta pohjoiseen. Kaupungissa oli 14&nbsp;300 asukasta vuonna 2016.

Romitan on yksi Uzbekistanin vanhoista kaupungeista. Joidenkin lähteiden mukaan se oli hallitsijoiden asuinpaikka jo ennen Buharan perustamista. Arabit valtasivat Romitanin vuonna 674, mutta se mainitaan Buharan keitaan kaupunkien joukossa vielä keskiajalla. Nykyinen kaupunki on perustettu vuonna 1981.

Kaupunki on maatalousalueen keskus, jossa toimii tiilitehdas, pellavankäsittelylaitos, kutomo ja kirjapaino. Rakennusmuistomerkkeihin kuuluvat 1200–1300-luvuilla pystytetyt Xoja Ali Romitaniyn ja Xoja Muhammad Boboyi Samosiyn mausoleumit.

## Lähteet
Añisoc (Päiväntasaajan Guinea)

**Añisoc** on kaupunki Päiväntasaajan Guineassa. Se sijaitsee Wele-Nzasin provinssissa, ja sen väkiluku oli 12&nbsp;705 vuonna 2008. Añisoc perustettiin vuonna 2000.
Erkki Kariluoma

**Erkki Kariluoma (aik. Berg)** (16. syyskuuta 1911 Viipuri – 10. marraskuuta 1995 Helsinki) oli suomalainen jääpalloilija ja jalkapalloilija. Lisäksi hän oli voittamassa ensimmäistä jääkiekon Suomen mestaruutta vuonna 1928.

## Ura jääpalloilijana

Erkki Kariluoman päälajina oli jääpallo, jossa hän pelasi hyökkääjänä. Hän aloitti jääpallouransa Viipurin Reippaassa vuonna 1928, jolloin hän oli Reippaan joukkueessa voittamassa ensimmäistä jääkiekon Suomen mestaruutta. Seuraavana vuonna hän oli uuden viipurilaisen palloiluseuran Viipurin Palloseuran (ViPS) riveissä, jossa hän oli voittamassa mestaruutta kaudella 1931, jolloin pelattiin ensimäinen sarjamuotoinen jääpallon pääsarja. Kariluoma pelasi sen jälkeen vielä neljä kautta ViPS:n riveissä.

Erkki Kariluoma oli perustamassa joulukuussa 1936 Ensoon palloilun erikoisseuraa Ylä-Vuoksen Palloseuraa (YVPS) saaden 3 vuotta myöhemmin Gösta Bergin Reippaan jääkiekko-mestarijoukkueesta pelikaverikseen. Kaudella 1939 YVPS nousi jääpallon mestaruussarjaan ja eteni aina loppuotteluun, jossa se hävisi HIFK:le numeroin 1-4 Kariluodon tehdessä YVPS:n ainoan maalin.

Talvisodan jälkeen Kariluoma siirtyi Helsinkiin, jossa hän pelasi viipurilaisessa evakkoseura Viipurin Sudet. Seura osallistui välirauhan aikana pelattuun kauden 1941 Mestaruussarjaan häviten HIFK:lle 4-2. Jatkosodan aikana Sudet siirtyi takaisinvallattuun Viipuriin osan viipurilaisjääpalloilijoista jäädessä Helsinkiin, jossa entiset ViPS:n pelaajat perustuivat uuden seuran Hukat, jossa Kariluoma pelasi kaudella 1943. Sodan jälkeen kaudella 1945 Kariluoma pelasi kauden jälleen Susissa, mutta siirtyi seuraavaksi kaudeksi Hukkiin, jossa hän pelasi kauteen 1950 asti. Näin hän pelasi jääpallon pääsarjaa kaikkiaan  14 kautta seuroina viipurilaiset Reipas, ViPS ja Sudet sekä ensolainen YVPS ja helsinkiläinen Hukat. Kaikkiaan hän pelasi 59 pääsarjaotelua tehden niissä 39 maalia.

Jääpallomaaotteluja Erkki Kariluoma pelasi urallaan 8 A- ja 2 B-maaottelua, joista ensimmäinen oli vuonna 1929 ja viimeinen vuonna 1948. Niissä hän teki kuusi maalia.

### Saavutukset
* Suomen mestaruus 1931 ViPS:n riveissä,
* 3 SM-hopeaa 1934 ViPS:n riveissä, 1939 YVPS:n riveissä ja 1941 Susien riveissä
* 5 SM-pronssia 1930, 1932, 1933 ViPS:n riveissä, 1943 Hukkien riveissä

## Ura jalkapalloilijana

Kariluoma pelasi kilpatasolla myös jalkapalloa samoissa seuroissa, joissa pelasi jääpalloa eli kaudet 1930-1936 ViPS:n riveissä. Niistä kauden 1930 silloista jalkapallon A-sarjaa. Kaudet 1937-1939 hän pelasi ensolaisen YVPS:n riveissä. Sotavuosina hän pelasi Susien riveissä. Kaikkiaan Kariluoma pelasi 23 pääsarjaottelua tehden niissä 12 maalia.

### Saavutukset jalkapallossa
* SM-pronssi kaudella 1941

## Muusta

Kariluoma työskenteli ennen sotia Karjalassa asuessaan varastomiehenä. Sotien jälkeen hän asettui asumaan Helsinkiin, jossa työskenteli koneasentajana.

## Lähteet
Gazli

**Gazli** on kaupunki Buharan alueen Romitanin piirissä Uzbekistanissa. Se sijaitsee Kyzylkumin aavikolla 106 kilometriä Buharasta luoteeseen. Kaupungissa oli 8&nbsp;100 asukasta vuonna 2016.

Paikkakunta on syntynyt vuonna 1956 suuren maakaasuesiintymän käyttöön oton yhteydessä. Alueen kaasuvarat on arvioitu 500 miljardin kuutiometrin suuruisiksi. Maakaasun yhteydessä esiintyy myös öljyä. Buhoronefgaz-yhtiön hyödyntämältä kentältä on rakennettu kaasuputket Uralille, Euroopan-puoleiselle Venäjälle, Kazakstaniin ja Taškentiin. Gazlista tuli kaupunki vuonna 1977.

Gazlin kautta kulkee Buharan ja Urganchin välinen maantie. Kaupungissa on lukio, elokuvateatteri ja muita kulttuuripalveluja.

## Lähteet
Théodore Chassériau

**Théodore Chassériau** (1819–1856) oli ranskalainen taidemaalari. Hänen ensimmäinen opettajansa oli Jean-Auguste-Dominique Ingres, jolta hän sai paljon vaikutteita. Hän oppi tältä etenkin tarkan piirtämisen ja plastisen muotokäsittelyn. Sittemmin Chassériau alkoi lähetä Eugène Delacroix’n edustamaa koloristista suuntaa, ja varsinkin tehtyään matkan orienttiin hän omaksui värikkään ja maalauksellisen esitystavan. Chassériau oli monipuolinen taiteilija: hän maalasi taruaiheita ja uskonnollisia aiheita, kansanelämän kuvauksia ja muotokuvia. Ranskan maalaustaiteen myöhempien aikojen mystiset ja koristeelliset virtaukset, esimerkiksi Gustave Moreaun, Puvis de Chavannesin työt, ovat saaneet herätteen hänen teoksistaan. Merkittävimpiä niistä ovat *Venus*, *Ester koristelee itseään*, *Apollo ja Dafne*, *Macbeth ja noidat*, *Arabialaiset ratsumiehet keräävät kaatuneita*, *Tepidarium Pompeijissa*, jotka olivat pitkään lähes unohduksissa, niin että hänen arvonsa ja merkityksensä havaittiin vasta Pariisin maailmannäyttelyissä 1889 ja 1900.

## Maalauksia

Junges Mädchen, von Théodore Chassériau.jpg|*Nuori tyttö*
Théodore Chassériau - Ali-Ben-Hamet, Caliph of Constantinople and Chief of the Haractas, Followed by his Escort.JPG|Ali Ben-Hamet, Konstantinopolin kalifi.


## Lähteet

## Aiheesta muualla
Jesse Kylänpää

**Jesse Kylänpää** on suomalainen kilpapurjehtija Finnjolla-luokassa, joka edustaa Rauman purjehdusseuraa. Kylänpää on voittanut 5 suomenmestaruutta Finnjollaluokassa.

Vuonna 2022 tuolloin 33-vuotias Kylänpää sai mestaruuden myös 606-luokassa, ja edellisvuonna Louhi-luokassa. Hän oli pitänyt pitkän tauon kilpapurjehduksessa, jota ennen kilpaili 606-luokassa vuosina 2010–2012 ja Finnjollilla pidempään.

## Lähteet
Innbygda

**Innbyggda** on taajama Trysilin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 3,1 neliökilometriä ja asukasluku 2&nbsp;467 vuonna 2023.
## Lähteet
Nybergsund

**Nybergsund** on taajama Trysilin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 377 vuonna 2023.
## Tunnettuja henkilöitä
* Tormod Haugen (1945–2008), kirjailija
## Lähteet
Lokalavisa Trysil – Engerdal

**Lokalavisa Trysil – Engerdal** (aiemmin *Lokalavisa Sør-Østerdal*) on norjalainen vuonna 2005 perustettu paikallislehti, joka kattaa Trysilin ja Engerdalin kunnat. Lehti kuuluu Amedia-konserniin ja ilmestyy paperisena torstaisin.
## Lähteet

## Aiheesta muualla
* Lehden verkkosivut
Slemsrud

**Slemsrud** on taajama Hamarin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 545 vuonna 2023.
## Kuvia

Øvre Vang kirke.JPG|Øvre Vangin kirkko

## Lähteet
B'nai B'rith

**B'nai B'rith** (, ) on maailman vanhin ja suurin juutalainen palvelujärjestö. Järjestöllä on miesten looseja, naisten jaostoja ja nuorten jaostoja eri puolilla maailmaa. B'nai B'rith on perustettu vuonna 1843. Järjestö puolustaa ihmisoikeuksia, edistää kulttuurien välisiä suhteita, huolehtii juutalaisten korkeakouluopiskelijoiden uskonnollisista ja kulttuurisista tarpeista erityisesti Hillel-säätiön kautta, tukee juutalaista koulutusta aikuisten ja nuorisoryhmien keskuudessa, tukee sairaaloita ja hyväntekeväisyyslaitoksia, antaa ammatillista ohjausta, tukee sosiaalihankkeita Israelissa, auttaa luonnonkatastrofien uhreja ja toteuttaa laajaa yhteiskunnallista palvelu- ja hyvinvointiohjelmaa.

B'nai B'rith pyrkii vaikuttamaan poliittisiin päättäjiin kanssa muun muassa kansalaisoikeuksista, maahanmuutosta, totalitaaristen valtioiden harjoittamasta vapauden väärinkäytöstä, Israelin asemasta ja juutalaisiin kaikkialla maailmassa vaikuttavista ongelmista. Vuonna 1913 järjestö perusti Anti-Defamation League -järjestön. B'nai B'rith on edustettuna Yhdistyneissä kansakunnissa juutalaisjärjestöjen koordinointilautakunnan jäsenyyden kautta.

## Lähteet
Pajé (Komorit)

**Pajé** on kylä Anjouanin saarella Komoreilla. Siellä asuu 1&nbsp;894 ihmistä. Kylä sijaitsee noin 1,6 kilometriä Mutsamudusta lounaaseen.

Kylästä on noin 134 kilometrin matka Komorien pääkaupunkiin Moroniin.

## Kylän rakennuksia
Pajéssa on kaksi hotellia, yksi asema ja yksi kauppa.
Kultakivi (lomakylä)

**Kultakivi** oli Punkaharjulla vuodesta 1967 aina 2010-luvun taitteeseen toiminut lomakylä, joka koostui 1980-luvulla 140 majoitusmökistä sekä leirintäalueesta Mustajärven rannalla. Lomavieraita kävi kunkin kesän mittaan seitsemänkymmentä tuhatta, ja heitä palveli suurimmillaan 90 kesätyöntekijän henkilökunta. Kultakivellä oli oma seisake paikallisjunille Huutokoski–Parikkala-radan varressa. Kultakivi tunnettiin 1970- ja 1980-luvulla myös jopa 20&nbsp;000 ihmistä keränneistä juhannusjuhlistaan ja diskoiltoja tarjonneesta ravintolastaan.

Kesällä 1972 *Helsingin Sanomat* luonnehti tuolloin 70 hehtaaria, 80 mökkiä, 350 hengen ravintolan ja 10 yhteissaunaa käsittänyttä Kultakiveä yhdeksi maan suosituimmista ja parhaiten varustetuista leirintäalueista ja sen sijaintia valtatie 14:n varrella erinomaiseksi. Silloisessa kansainvälisessä luokituksessa Kultakivi oli toinen kahdesta pohjoismaisesta ”loistoluokan” eli neljän tähden leirintäalueesta. Se oli jaettu kahtia nuorten ja muiden alueeksi, ja siellä saattoi harrastaa omatoimisesti tai ohjatusti ratsastusta, vesihiihtoa, tennistä, golfia, lentopalloa, sulkapalloa ja pöytätennistä. Taksilentokone kävi kahdesti viikossa tekemässä yleisölennätyksiä, ja päivittäin järjestettiin autoretkiä lähialueen kuntiin. Yhteisessä seurusteluhuoneessa oli avotakka, radio ja televisio. Retkeilijöiden käytettävissä olivat lämpimällä vedellä varustetut suihkut sekä pyykinpesutilat kuivaus- ja silityshuoneineen. Kymmenen kilometrin rantaviivaa ja uintimahdollisuuksia *Helsingin Sanomat* kehui erinomaisiksi ja vesiä niin puhtaiksi, että ”uidessa voi samalla juoda vettä”.

Kultakiven perusti huoltamoyrittäjänä 1950-luvulla aloittanut Eino Riiali (1930–2024) evakkosukunsa 20 hehtaarin tiluksille. Lomakylän kulta-aikaa olivat 1970- ja 1980-luvut, kunnes Suomen 1990-luvun alun lama ja muuttuvat lomatottumukset tekivät toiminnan kannattamattomaksi. Kultakivi ajautui tuolloin Pöyry-yhtiölle, joka vuonna 2001 myi sen eteenpäin eräälle suomalaisyhtiölle, kunnes lomakylän vuonna 2007 osti moskovalainen sijoittaja Miroslav Melnik 2,1 miljoonalla eurolla Alankomaihin rekisteröidyn, venäläisen VTB-pankin enemmistöomistaman Amirale-yhtiön suomalaisen tytäryhtön nimiin.

Rakennukset ovat olleet tyhjillään venäläisomistuksen alusta lähtien, mutta niitä on kunnostettu ja rantaan on alettu rakentaa kahdeksaa 125 neliömetrin hirsihuvilaa, joista kuitenkin vain yksi on saatu valmiiksi. Vuonna 2020 lomakylä löysi paikkakuntalaisen ostajan noin miljoonalla eurolla, mutta kaupat peruuntuivat hänen terveydentilansa heikennyttyä.

Eino Riiali sai Kultakiven omistajana tuomion kirjanpitorikoksesta ja laittomasta valuutanviennistä. Lomakylän katkeraa kohtaloa hän käsitteli vuonna 2002 ilmestyneessä omakustannekirjassaan *Kultakiven ryöstö* ().

## Lähteet
Muborak

**Muborak** () on kaupunki ja Muborakin piirin hallinnollinen keskus Qashqadaryon alueella Uzbekistanissa. Se sijaitsee Qarshin aavikolla 76 kilometriä alueen pääkaupungista Qarshista luoteeseen. Kaupungissa oli 30&nbsp;100 asukasta vuonna 2016.

Vuonna 1974 perustetun kaupungin lähellä sijaitsee suuri kaasukondensaattikenttä. Siellä toimii prosessoitua maakaasua, kiinteää ja nestemäistä rikkiä, stabiloitua kaasukondensaattia ja nesteytettyä kaasua tuottava tehdas. Muborakin kautta kulkee Buharan ja Qarshin välinen maantie ja rautatie.

## Lähteet
Magnor

**Magnor** on taajama Eidskogin kunnassa Innlandetin läänissä Norjassa. Taajaman pinta-ala on 1,4 neliökilometriä ja asukasluku 938 vuonna 2023. Magnorista on kolme kilometriä Ruotsin rajalle.
## Kuvia

Magnor Glassverk 4 TRS.jpg|Magnorin lasitehtaan tuotteita.
Magnor kirke.jpg|Magnorin kirkko

## Lähteet
Menstadin yhteenotto

**Menstadin yhteenotto** tapahtui 8. kesäkuuta 1931 Norjan Skienissä työläisten ja valtion järjestysvoimien välillä. Osana laajempaa suuren laman aiheuttamaa työmarkkinakonfliktia Norsk Hydro oli asettanut työntekijänsä työsulkuun ja palkannut ulkopuolista työvoimaa ilman työehtosopimusta. Työntekijäpuoli piti näitä rikkureina, ja parituhatta mielenosoittajaa marssi Norsk Hydron satamavarastolle, jossa heitä oli vastassa noin sata poliisia. Syntyi tappelu, ja paikalle lähetettiin sotilaita Oslosta sekä neljä sotalaivaston alusta. Yhteenotossa loukkaantui kolme poliisia, yksi heistä menetti toisen silmänsä. Väkivaltaisuudet herättivät suurta huomiota ja pelkoa vallankumouksesta. Työväenliikkeen enemmistö oli kuitenkin maltillista, ja työmarkkinakonflikti saatiin lopulta ratkaistua neuvotteluteitse saman vuoden syksynä. Menstadin yhteenotosta tuomittiin kaksi henkilöä sakkoihin ja 20 enimmillään kymmenen kuukauden vankeustuomioon. 
## Katso myös
* Ådalenin laukaukset
* Kemin veritorstai

## Lähteet
Punahattuinen tyttö

**Punahattuinen tyttö** on hollantilaisen taidemaalari Johannes Vermeerin vuonna 1669 maalaama öljyvärimaalaus. Maalaus on Vermeerin pienin; sen koko on 22,8×18&nbsp;cm. Vermeer maalasi teoksen myöhemmällä ja tunnetuimmalla ajanjaksollaan. Teos on maalattu poikkeuksellisesti puutaululle pellavan sijaan.

Pystysuoran muotokuvamaalauksen keskiössä on helakanpunaiseen hattuun pukeutunut nuori. Hän istuu katsojan näkökulmasta oikealle päin ja on kääntänyt kasvonsa katsojaan. Mallin nenä on pyöreä, posket litteät ja osa hampaista erottuu korallinpunaisten huulten läpi.

## Lähteet
Iitin VPK

**Iitin VPK** on 1929 perustettu Iitissän toimiva vapaaehtoinen palokunta, joka on Päijät-Hämeen hyvinvointialueen pelastustoimialan sopimuspalokunta. Sen toimipaikka on Iitin kunnan kuntakeskus Kausalassa. Iitin VPK:n Kausalan paloaseman tunnus Päijät-Hämeen hyvinvointialueen pelastustoimen järjestelmässä on 62.

Iitin VPK:lla on hälytysosasto ja nuoriso-osasto. Hälytysosastossa ovat sekä naisjaosto että reserviosasto. Vuoden 2023 paloturvallisuusviikolla päivä paloasemalla-tapahtuman aikaan hälytysosastossa oli 53 jäsentä, mistä runsaat 20 osallistuu aktiivisesti sammutustoimiin tarvittaessa. 

## Hälytysosasto
### Hälytysosaston naisjaosto
Naisosasto perustettiin 1972. Sen toiminta hiipui 1980-luvulta. 2015 vuoden lopulla perustettiin hälytysosastoon naisjaosto. Lähes kaikki naisjaoston jäsenet toimivat myös hälytysosastossa. Naisjaosto muutoin mm. järjestää hälytysmuonituksia sekä avustaa erilaisten tapahtumien järjestelyissä.

## Nuoriso-osasto
Nuoriso-osasto on perustettu 1969. Siihen kuuluvat 8-vuotiaat - 15-vuotiaat. Kun täyttää 16 vuotta, siirtyy hälytysosastoon. Nuoriso-osastolla ovat harjoitukset tiistaisin. Nuoriso-osastossa on noin 35 jäsentä. Suomen Pelastusalan keskusjärjestö antoi tunnustuksen 2024 palopäällystöpäivillä Iitin VPK:lle sen nuorisotyöstä. 

## Perinne- ja näyttelytoiminta
Iitin VPK:lla on useita ajo- ja kulkuneuvoja, myös kaksi museoautoa, yksi johdon Land Rover vuodelta 1956 ja yksi Bedford RLHC3 -sammutusauto vuodelta 1963, mitä kumpiakin esitellään eri tapahtumissa, kuten Avoimet kylät (2024) ja the Classic Motor Show (2024). Bedford RL oli alunperin Bedford S type:en (1950-1959) perustuva Britannian asevoimien keskiraskasta *seitsemän tonnin* sotilaskuorma-auto.

Iitin VPK on osallistunut paloturvallisuusviikon päivä paloasemalla - tapahtumaan viimeksi 23.11.2024 Kausalan paloasemalla kello 10-13. 

## Kalusto

## Lähteet
Hermann Souchon

**Hermann Wilhelm Souchon** (2. tammikuuta 1895 Bromberg, Saksan keisarikunta – 1982) oli saksalainen Freikorps-vapaajoukkojen upseeri, joka osallistui vasemmistopoliitikko Rosa Luxemburgin murhaan Berliinissä tammikuussa 1919 ja tiettävästi ampui tappavan laukauksen. Hän asui myöhemmin 15 vuotta Suomessa.

Hermann Souchon oli amiraali Wilhelm Souchonin veljenpoika. Souchon osallistui ensimmäiseen maailmansotaan Saksan kenttätykistössä ja vuodesta 1915 merivoimissa. Hän sai vuonna 1915 meriväen luutnantin (*Leutnant zur See*) sotilasarvon. Sodan jälkeen hän palveli kaartinratsuväen kivääridivisioonan (*Garde-Kavallerie Schützen-Division*) esikunnassa Berliinissä. Samassa esikunnassa toiminut Waldemar Pabst antoi tammikuussa 1919 Freikorps-joukoille määräyksen surmata tunnetut spartakistijohtajat Rosa Luxemburg ja Karl Liebknecht. Määräyksen toimeenpanijoihin kuulunut Souchon ampui Luxemburgia päähän revolverilla liikkuvassa autossa. Sotilastuomioistuin tuomitsi murhaan osallisuudesta vain sotamies Otto Rungen, joka oli pahoinpidellyt Luxemburgia hieman ennen murhaa. Myöhemmin ampujana pidettiin pitkään yliluutnantti Kurt Vogelia.

Souchon pakeni vuonna 1920 Suomeen, jossa hän työskenteli muun muassa pankkialalla. Hän haki vuonna 1921 Suomen kansalaisuutta, mutta hakemus hylättiin. Suomen Etsivän Keskuspoliisin mukaan Souchon toimi 1920-luvulla Saksan Helsingin-lähetystön salaisena sotilasasiamiehenä ja edusti saksalaisia oikeistojärjestöjä kuten Stahlhelmiä Suomessa. Hänellä oli lisäksi peitetyö autoalan yrityksessä. Myöhemmin hän oli yksi Saksan kansallissosialistisen työväenpuolueen (NSDAP) Suomen-osaston ensimmäisistä johtajista. Vuonna 1933 hänen raportoitiin olevan Adolf Hitlerin ”Suomen-tukikohdan” (*Stützpunkt Finnland*) johtaja, Hermann Göringin ja Joseph Goebbelsin henkilökohtainen ystävä sekä Junkers- ja Bofors-yhtiöiden edustaja.

Souchon palasi Suomesta Saksaan vuonna 1935. Toisen maailmansodan aikana hän palveli Luftwaffessa everstinä. Sodan jälkeen hän asui Crailsheimissa ja vuodesta 1959 Bad Godesbergissa Länsi-Saksassa. Souchonin osuus Luxemburgin murhassa tuli yleiseen tietoon vasta 1960-luvulla televisiotoimittaja Dieter Ertelin tutkimusten ansiosta. Kun ARD-yleisradioverkkoon kuulunut Süddeutscher Rundfunk esitti vuonna 1969 Ertelin tekemän televisiodokumentin aiheesta, Souchon nosti yleisradioyhtiötä vastaan kunnianloukkaussyytteen. Oikeus määräsi poistamaan dokumentista maininnan Souchonin syyllisyydestä, mutta kanava esitti sen silti leikkaamattomana.

## Lähteet
Michael Mosley

**Michael Mosley** (22. maaliskuuta 1957 Kolkata, Intia – 5. kesäkuuta 2024 Sými, Kreikka) oli brittiläinen televisio- ja radiojuontaja. Hänet tunnettiin muun muassa BBC:n sarjasta *[[Kyllä lääkäri tietää]]* (*Trust Me, I'm a Doctor*). Hän oli myös 5:2-pätkäpaaston popularisoija.

## Elämä ja ura
Mosley syntyi Intiassa ja muutti Englantiin 7-vuotiaana. Hän opiskeli Oxfordin yliopistossa filosofiaa, politiikkaa ja taloustiedettä. Alun perin hän työskenteli investointipankkiirina. Mosley kouluttautui Lontoossa uudelleen lääkäriksi, mutta päättikin vuonna 1985 aloittaa työskentelyn BBC:n palveluksessa avustavana tuottajana. Vuonna 2002 Mosley sai John Cleesen kanssa Emmy-ehdokkuuden dokumentista *The Human Face*. Vuonna 2021 Mosley aloitti radio-ohjelman *Just One Thing* juontamisen. Se saavutti yli 25 miljoonaa kuulijaa kansainvälisesti. Vuonna 2021 Mosley kohtasi kritiikkiä Channel 4:lla juontamastaan laihdutusohjelmasta *Lose a Stone in 21 Days*, joka syömishäiriöisiä tukevan Beat-järjestön mukaan johti tarpeeseen pidentää sen auttavan puhelimen aukioloaikoja. Mosley tuli tunnetuksi myös muun muassa esiintymisistään ohjelmissa *[[The One Show]]* ja *[[This Morning]]*.

Dokumenttiaan *Infested! Living With Parasites* varten Mosley nielaisi lapamadon. Hän toimi kolumnistina *[[Daily Mail]]issa*. Mosley teki 5:2-dieettiä tunnetuksi varsinkin dokumentilla *Eat, Fast and Live Longer* ja kirjalla *The Fast Diet*.

## Yksityiselämä
Mosley oli naimisissa lääkäri-kirjailija Clare Bailey Mosleyn kanssa. Pariskunta sai neljä yhteistä lasta.

Mosley sai tyypin 2 diabeteksen diagnoosin ja hänelle suositeltiin metformiinilääkityksen aloittamista. Sanojensa mukaan hän kuitenkin saavutti hoitotasapainon ruokavaliolla.

## Kuolema

Mosley katosi lomamatkallaan Sýmin saarella Kreikassa 5. kesäkuuta 2024 lähdettyään kävelylle. Mosleyn ruumis löydettiin  laajoista etsinnöistä huolimatta vasta 9. kesäkuuta.**** Kuolemansyyntutkijalta saatujen alustavien tietojen mukaan Mosley kuoli todennäköisesti lämpöhalvaukseen, joka johtui kävelyretkestä 40 °C:n säässä. Mosley oli kuollessaan 67-vuotias. Lopullinen kuolinsyy on luonnollinen kuolema.

## Lähteet

## Aiheesta muualla
*
Husøy (Træna)

**Husøy** on taajama Husøyan saarella Trænan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 382 vuonna 2023.
## Lähteet

## Aiheesta muualla
Husøy

**Husøy** voi tarkoittaa seuraavia:

* Husøy, taajama Senjan kunnassa Norjassa
* Husøy, taajama Trænan kunnassa Norjassa
Trænan majakka

**Trænan majakka** () on Trænan kunnassa Nordlandin läänissä Norjassa sijaitseva majakka. Se perustettiin vuonna 1877 ja automatisoitiin sekä jätettiin miehittämättömäksi 1974.
## Lähteet

## Aiheesta muualla
Sanna (saari)

**Sanna** (myös muodossa **Sanda**) on Norjan Nordlandin läänissä sijaitsevan Trænan kunnan pinta-alaltaan suurin saari. Vuonna 2016 siellä oli yksi vakituinen asukas. Saaren maamerkkinä on Trænstaven-vuori, joka on koko kunnan korkein kohta. Kesäisin Sannalla järjestetään Trænafestivalen-musiikkitapahtuma, jossa esiintyy sekä norjalaisia että ulkomaisia artisteja.
## Lähteet

## Aiheesta muualla
Trænstaven

**Trænstaven** on Sannan saarella Trænan kunnassa Nordlandin läänissä Norjassa sijaitseva vuori. Se on 338 metrillään kunnan korkein kohta ja tunnettu maamerkki.
## Lähteet

## Aiheesta muualla
Puolan ralli 2024

**Puolan ralli 2024** (virallisesti **80. Orlen Rally Poland 2024**) oli rallin maailmanmestaruussarjan kilpailu kaudella 2024. Kilpailu järjestettiin 27.–30. kesäkuuta 2024 ja kilpailun huoltopaikka oli Mikołajkissa Puolassa.

## Kilpailijat

Kilpailuun ilmoittautui 44 autokuntaa. Ilmoittautuneissa on yhdeksän Rally1-autokuntaa, joiden lisäksi mukana on WRC2- ja WRC3-sarjoissa kilpailevia autokuntia.

Sesks osallistui Puolassa kilpailuun M-Sportin Rally1-autolla, jossa ei ole hybridiyksikköä. Latvian rallissa Sesks osallistuu autolla, jossa hybridiyksikkö on mukana.

Ogier ei päässyt osallistumaan kilpailuun. Reittiin tutustumisen ("recce") aikana Ogierin ja Landaisin auto törmäsi paikallisen ajamaan autoon. Landais pääsi sairaalasta samana päivänä, mutta Ogier pidetään yön yli tarkkailussa. Myös paikallisen henkilön ajamassa autossa olleet kaksi henkilöä vietiin sairaalaan tarkastukseen. Ogierin ja Landaisin sijaan kilpailuun osallistuvat Rovanperä ja Halttunen, jotka saavat erikoisluvalla nuotittaa normaalin aikataulun ulkopuolella.

## Erikoiskokeet
Kilpailussa ajettiin 19 erikoiskoetta, joiden yhteispituus oli . Siirtymiä oli  ja kokonaispituus oli .

## Tapahtumia
Tänak joutui keskeyttämään erikoiskokeella 2 törmättyään peuraan. Erikoiskoe 3 ensin keskeytettiin ja sitten peruttiin kun neljä autoa oli ajanut erikoiskokeen. Syy perumisessa oli katsojien käyttäytyminen. Erikoiskoe 6 keskeytettiin katsojien vuoksi, mutta jatkettiin. Mikkelsenille annettiin nimellinen aika. Erikoiskoe 7 keskeytettiin ja lopulta peruttiin. WRC-organisaatio ja kilpailun järjestäjät työskentelivät poliisin kanssa yrittäen saada katsojat järjestykseen, mutta jotkin katsojat eivät noudattaneet ohjeita. Lauantaina uudelleen kilpailuun lähtenyt Tänak keskeytti uudelleen tavoitteena keskittyä sunnuntain pisteisiin. Sunnuntaina Mikkelsen osui penkkaan ja kärsi rengasrikon, jonka vuoksi hän menetti aikaa ja putosi kuudenneksi. Evans sai sunnuntaina rengasrikon viimeisellä erikoiskokeella.

## Lähteet
Saxdor

**Saxdor** on suomalainen venevalmistaja.

Saxdorin pääkonttori on Helsingissä, mutta veneet rakennetaan Puolassa Elkin kaupungissa käsityönä Saxdorin omalla tehtaalla, ja toisella tehtalla, joka sijaitsee Suomessa Luodon kunnassa. 

Saxdorin perusti Sakari Mattila vuonna 2019. Neljässä vuodessa liikevaihto kasvoi 73 miljoonaan. Saxdorin tehtailla on 620 työntekijää (2024) . 

Yrityksen nimi on yhdistelmä Mattilan edellisten yritysten nimistä: ensimmäinen kirjain *s* tulee Sakarista, *ax* tulee Axoparista ja *dor* Aquadorista.

Yrityksen tuotannosta yli 98 prosenttia menee ulkomaille. Saxdor-veneitä myydään 50:ssä maassa, esimerkiksi Yhdysvalloissa MarineMaxin 80:ssä liikkeessä. Saxdorin mallien pääsuunnittelija on Sakari Mattila, jonka suunnittelukumppaneina ovat olleet Vom Design ja Alfa Creations Sloveniasta.

Saxdor Yachtsin pääomistaja on Sakari Mattila perheineen. Muut osakkaat ovat yrityksen toimiva johto sekä United Bankersin Private Investment Officen sijoittajasyndikaatti. 

## Historia
Saxdor-veneiden tuotanto alkoi vuoden 2020 maaliskuussa kuusimetrisistä, noin 2,3 metriä leveistä Saxdor 200 -avoveneistä, jotka muistuttivat vesijettejä. Veneen suunnittelusta vastasi Japec ja Jernej Jakopinin J&J Design.

Yritys tuli markkinoille samana päivänä, kun Suomi sulkeutui koronan vuoksi maaliskuussa 2020. Ensimmäisen vuoden liikevaihto oli 4 632 000 euroa.

Ensimmäisen toimintavuotensa aikana Saxdor voitti Best of Boats 2020- ja European Power Boat of the Year 2021 -palkinnot sekä Motor Boats Award 2021 -ehdokkuuden. 

Vuonna 2021 yrityksen liikevaihto oli 18 605 000 euroa. 

Saxdor rakennutti Puolaan oman kymmenen miljoonan euron venetehtaan vuonna 2022. Veneitä valmistui 60–75 kuukaudessa. Työntekijöitä oli 335. Saxdorin vene palkittiin Motor Boat of the Year 2022 -palkinnolla.

Vuoden 2022  liikevaihto oli 36 836 000 euroa. Seuraavana vuonna se kasvoi 72 989 000 euroon. 

Vuoteen 2023 mennessä yritys oli valmistanut 1500 venettä. Vuonna 2023 Saxdorilla oli 450 työntekijää, joista noin 420 Puolassa.  Vuoden 2024 Motor Boat Awards -palkintojen urheiluveneiden sarjassa palkittiin tällä kertaa Saxdor 270 GTO.

Vuoteen 2024 mennessä tehdas oli valmistanut 2000 venettä. 

Saxdor suunnitteli aloittavansa veneiden tuotannon Yhdysvalloissa, mutta hanke kariutui. Sen sijaan Saxdor aloitti tuotannon Suomessa, Luodon kunnassa, entisessä Baltic Yachtsin hallissa. Luodossa valmistetaan yrityksen suurimmat, 40- ja 46-jalkaiset veneet. Ensimmäinen Luodossa valmistettu vene oli 40-jalkainen Saxdor 400, joka valmistui lokakuussa 2024.

Saxdorilla on Luodossa reilut kaksikymmentä työntekijää ja Puolassa noin 600.

## Lähteet
Johan Henrik Nebelong

**Johan Henrik Nebelong** (20. heinäkuuta 1817 Kööpenhamina – 2. maaliskuuta 1871 Kööpenhamina) oli tanskalainen arkkitehti, joka työskenteli Norjassa vuosina 1840–1859. Hän toimi Hans Ditlev Franciscus Linstowin apulaisena Oslon kuninkaallisen linnan suunnittelussa. Tunnettuja Nebelongin omia töitä ovat muun muassa Oscarshall Oslossa ja Bergenin museon luonnontieteellisen kokoelman rakennus.
## Töitä

Rosenkrantz gate 7.jpg|Rosenkrantz’ gate 7 (1847)
Oscarshall 20090906-5.JPG|Oscarshall (1852)
Naturhist saml.jpg|Bergenin museo (1867)

## Lähteet

## Aiheesta muualla
Alppikengistä jäljet vain jää

** Alppikengistä jäljet vain jää** on kirjailija Erkki Eklundin kirjoittamasta kirjasta dramatisoitu televisiosarja vuodelta 1973. Se kertoo Saksalaisesta sotilaskarkurista 1944 Suomen Lapissa.

## Näyttelijät
*Eduard Wegrostek
*Peter Michel-Bernhard

## Julkaisut
Sarjasta ei ole tehty julkaisuja. Sarja on näytetty YLE:llä vain kaksi kertaa. 1973 ja uudestaan 1993 ruotsinkielisenä.
Hedelmäsalaatti

**Hedelmäsalaatti** on hedelmistä koostuva jälkiruoka, joka usein sisältää myös marjoja, sokerilientä tai mehua. Se sopii myös välipalana syötäväksi. Sitä voidaan tarjoilla vaikka kermavaahdon tai vaahtoutuvan vaniljakastikeen kanssa. Hedelmäsalaatti sisältää joskus myös hunajaa ja sitä voidaan maustaa esimerkiksi inkiväärillä tai pomeranssilla. Hedelmäsalaattia voidaan tarjoilla paitsi kulhoissa, myös maljoissa. Sen päälle laitetaan joskus myös sorbettia. Hedelmäsalaattia koristellaan yrttien lehdillä, kuten sitruunamelissan tai mintun lehdillä.

## Lähteet
Oscarshall

**Oscarshall** on Bygdøyn niemellä Oslossa sijaitseva linnamainen palatsi, jonka Ruotsi-Norjan kuningas Oskar I rakennutti vuosina 1847–1852. Sen suunnitteli tanskalainen arkkitehti Johan Henrik Nebelong. Rakennuksen omistaa Norjan valtio, ja se on kulloisenkin monarkin käytettävissä. Oscarshall toimii myös museona ja on avoinna yleisölle.
## Lähteet

## Aiheesta muualla
606 (purjevenetyyppi)

**606** on ruotsalaisen Pelle Pettersonin vuonna 1969 suunnittelema klassinen purjevene. Venettä voi purjehtia kahden tai kolmen hengen miehistöllä. Veneitä rakentaa ahvenanmaalainen Baltic Produkter Ab. Niitä on rakennettu noin 600 kappaletta, joista useimmat ovat Ruotsissa.

## Lähteet

## Aiheesta muualla
* https://606.fi
* 606-luokka - Suomen Purjehdus ja Veneily ry:n (SPV) Suomen Mestaruuskilpailujen säännöt
Qiziltepa

**Qiziltepa** (uzb. kyrill. Қизилтепа, ) on kaupunki ja Qiziltepan piirin hallinnollinen keskus Navoiyn alueella Uzbekistanissa. Se sijaitsee 54 kilometriä Navoiysta länteen. Kaupungissa oli 12&nbsp;200 asukasta vuonna 2016.

Qiziltepan kautta kulkee Taškentin ja Buharan välinen maantie ja rautatie. Kaupungissa on puuvillankäsittelylaitos, tiilitehdas, mylly ja öljyvarasto. Lähistöllä Vangʻozin kylässä sijaitsee 1500-luvulla rakennettu Toshmasjidin moskeija minareetteinen.

## Lähteet
The Olatunji Concert: The Last Live Recording

**The Olatunji Concert: The Last Live Recording** on John Coltranen huhtikuussa 1967 äänitetty ja vuonna 2001 julkaistu livealbumi. Albumi on viimeinen John Coltranen liveäänitys ennen hänen kuolemaansa. Coltrane esiintyi vielä kerran tämän levyn äänitysten jälkeen.

Albumin äänitys on teknisesti erittäin heikkolaatuinen. Albumi koostuu kahdesta pitkästä kappaleesta: "Ogunde" sekä John Coltranen konserteissa vakiokappaleeksi muodostunut "My Favorite Things". Albumi alkaa Billy Taylorin lyhyellä esittelyllä.

## Kappalelista

## Kokoonpano

* John Coltrane – sopraano- ja tenorisaksofoni
* Pharoah Sanders – tenorisaksofoni
* Alice Coltrane – piano
* Rashied Ali – rummut
* Jimmy Garrison – kontrabasso
* Algie DeWitt – Batá-rumpu
* Jumma Santos – perkussiot

Lähde: 

## Lähteet
Venäjän federaation sisäministeriö

**Venäjän federaation sisäministeriö** () on Venäjän federaation ministeriö.

## Ministerit
* 1992–1995: Viktor Jerin
* 1995–1998: Anatoli Kulikov
* 1998-1999: Sergei Stepašin
* 1999–2001: Vladimir Rušailo
* 2001–2003: Boris Gryzlov
* 2003–2012: Rašid Nurgalijev
* 2012– Vladimir Kolokoltsev

## Aiheesta muualla
Venäjän federaation terveysministeriö

**Venäjän federaation terveysministeriö** () on Venäjän federaation ministeriö.

## Ministerit
* 2012–2020: Veronika Skvortsova
* 2020– Mihail Muraško

## Aiheesta muualla
Cabinda (kaupunki)

**Cabinda**, joka tunnetaan myös nimellä **Chioua**, on kaupunki ja kunta, joka sijaitsee Cabindan maakunnassa Angolan eksklaavissa. Cabindan kaupungissa asui vuoden 2014 väestönlaskennassa 550 000 ja kunnassa 624 646. Kaupungin asukkaat tunnetaan nimellä cabindas tai fiotes. Koska Cabinda on lähellä runsaita öljyvaroja, toimii se yhtenä Angolan tärkeimmistä öljysatamista.

## Historia
Portugalilaiset perustivat kaupungin vuonna 1883 Simulambucon sopimuksen allekirjoittamisen jälkeen, samaan aikaan kuin Berliinin konferenssi. Cabinda oli Brasilian orjien lähtöpaikka.

Lähistöllä on huomattavia offshore-öljyvarantoja.

## Maantieto
Cabinda sijaitsee Atlantin valtameren rannikolla Cabindan maakunnan eteläosassa ja sijaitsee Belejoen oikealla rannalla.

Cabinda sijaitsee 56 kilometriä pohjoiseen Moandasta (Kongon demokraattinen tasavalta), 70 kilometriä pohjoiseen Kongojoen suistosta ja 137 kilometriä etelään Pointe-Noiresta (Kongon tasavalta)

## Piirit
Cabindan kaupunki on jaettu kolmeen piiriin eli comunaan:

Cabindassa, joka on kaupungin istuin, asuu 88,6 % väestöstä, Malembossa asuu 3,1 % ja Tando-Zinzessa 8,3 %.

## Koulutus ja tiede
Cabindassa on kaksi julkista korkeakoulua: Universidade 11 de Novembro ja Cabindan kasvatustieteiden korkeakoulu. Lisäksi siellä on Lusíadan yliopiston ja Angolan yksityisen yliopiston kampukset.

## Kulttuuri
Kaupungin väestöllä on omaleimainen kulttuuri pukeutumisesta ja syömisestä perinteisiin rituaaleihin, erityisesti Chicumbeen ja juhlittuihin Bakamas do Tchizon seremonioihin. Se on perinteinen rituaali, joka mahdollistaa vuorovaikutuksen elollisten sekä jumalten ja esivanhempien okkulttisten henkien välillä. Tämän uskotaan varmistavan sovinnon kuolleiden ja elävien välillä.
Venäjän federaation kulttuuriministeriö

**Venäjän federaation kulttuuriministeriö** () on Venäjän federaation ministeriö.

## Ministerit
* 2008–2012: Aleksandr Avdejev
* 2012–2020: Vladimir Medinski
* 2020– Olga Ljubimova

## Aiheesta muualla
Venäjän federaation opetusministeriö

**Venäjän federaation opetusministeriö** () on Venäjän federaation ministeriö.

## Ministerit
* 2018–2020: Olga Vasiljeva
* 2020– Sergei Kravtsov

## Aiheesta muualla
Venäjän federaation luonnonvara- ja ympäristöministeriö

**Venäjän federaation luonnonvara- ja ympäristöministeriö** () on Venäjän federaation ministeriö.

## Ministerit
* 2004–2012: Juri Trutnev
* 2012–2018: Sergei Donskoi
* 2018–2020: Dmitri Kobylkin
* 2020– Aleksandr Kozlov

## Aiheesta muualla
Venäjän federaation kauppa- ja teollisuusministeriö

**Venäjän federaation kauppa- ja teollisuusministeriö** () on Venäjän federaation ministeriö.

## Ministerit
* 2004–2012: Viktor Hristenko
* 2012–2024: Denis Manturov
* 2024– Anton Alihanov

## Aiheesta muualla
Venäjän federaation rakennus-, asunto- ja yleishyödyllisyysministeriö

**Venäjän federaation rakennus-, asunto- ja yleishyödyllisyysministeriö** () on Venäjän federaation ministeriö.

## Ministerit
* 2013–2018: Mihail Men
* 2018–2019: Vladimir Jakušev
* 2020– Irek Faizullin

## Aiheesta muualla
Venäjän Kaukoidän ja arktisen alueen kehitysministeriö

**Venäjän Kaukoidän ja arktisen alueen kehitysministeriö** () on Venäjän federaation ministeriö.

## Ministerit
* 2012–2013: Viktor Išajev
* 2013–2018: Aleksandr Galuška
* 2018–2020: Aleksandr Kozlov
* 2020– Aleksei Tšekunkov

## Aiheesta muualla
Venäjän federaation digitaalisen kehityksen, viestinnän ja joukkoviestinnän ministeriö

**Venäjän federaation digitaalisen kehityksen, viestinnän ja joukkoviestinnän ministeriö** () on Venäjän federaation ministeriö.

## Ministerit
* 2008–2012: Igor Štšogolev
* 2012–2018: Nikolai Nikiforov
* 2018–2020: Konstantin Noskov
* 2020– Maksut Šadajev

## Aiheesta muualla
Kaksi rakkainta

**Kaksi rakkainta** on suomalaislaulaja Markku Aron kahdestoista, huhtikuussa 1990 julkaistu studioalbumi. Yksi levyn tunnetuimmista kappaleista on nimikappale ”Kaksi rakkainta”, joka ylsi parhaimmillaan radiosoittolistan ensimmäisellä sijalle.

Albumi julkaistiin Flamingo-levymerkillä vinyyli- ja CD-levyinä sekä C-kasettina.

Aro osallistui albumin kappaleella ”Kyyneleet sielun puhdistaa” vuoden 1989 *[[Syksyn sävel]]* -laulukilpailuun sijoittuen kolmanneksi.

## Kappaleet
Kaikki sävellykset Kalervo Halonen & Kristian Jernström, sanoitukset Vexi Salmi ja sovitukset Halonen, ellei toisin mainita.

; A-puoli
# 
# 
# 
# 
# 

; B-puoli
# 
# 
# 
# 
# 

## Tekijät
### Muusikot
*Markku Aro – laulu
*Kisu Jernström – taustalaulut
*Kassu Halonen – kapellimestari, kosketinsoittimet, taustalaulut
*Jari Laasanen – ohjelmointi
*Juha Björninen – kitarat
*Jarmo Nikku – kitarat (1, 5, 7)
*Jari Heino – bassokitara (1, 3–5, 7–10)
* Vesa Aaltonen – rummut (1, 3–5, 7–10)

### Tuotanto
*Kassu Halonen ja Kisu Jernström – tuottajat
*Jari Laasanen / MTV-studiot – äänitys ja miksaus
* Erik Uddström – valokuvat ja ulkoasu

## Lähteet

## Aiheesta muualla
* Albumi äänitetietokannassa (Fono.fi)
* Albumi Discogsissa
Venäjän federaation oikeusministeriö

**Venäjän federaation oikeusministeriö** () on Venäjän federaation ministeriö.

## Ministerit
* 1991–1993: Nikolai Fjodorov
* 1993–1994: Juri Kalmykov
* 1995–1997: Valentin Kovaljov
* 1997–1998: Sergei Stepašin
* 1998-1999: Pavel Krašeninnikov
* 1999–2006: Juri Tšaika
* 2006–2008: Vladimir Ustinov
* 2008–2020: Aleksandr Konovalov
* 2020– Konstantin Tšuitšenko

## Aiheesta muualla
Velešta

**Velešta** on kylä Strugan kunnassa Pohjois-Makedoniassa.

## Maantiede
Velešta sijaitsee Drimkolin alueella, Strugan kunnan alueen pohjoisosassa, Mustan Drinin vasemmalla puolella. Kylä on tasainen ja sijaitsee 716 metrin korkeudessa, mutta jotkut talot sijaitsevat korkeammalla. Osa kylästä sijaitsee Struga–Debar-maantien varrella ja itse Strugan kaupungista on matkaa 8 kilometriä.

Kaupunki sijaitsee Strugan tasangon luoteisosassa, Jablanicavuoren huipulla.

## Historia
Veleštan asukkaiden perimätiedon mukaan kaupunkiin asettuivat Debarista tulleet, jolloin Istrefaj’n ja Vincan perheet olivat ensimmäiset, jotka asettuivat sinne.

Vuonna 1900 Vasil Kantšov keräsi ja kokosi alueen väestöstä tilastoja, joiden mukaan Veleštan kaupungissa asui noin 1&nbsp;100 albaanimuslimia.

## Urheilu
Paikallinen jalkapalloseura KF Velešta pelaa Pohjois-Makedonian kolmannella sarjatasolla.
Venäjän federaation liikenneministeriö

**Venäjän federaation liikenneministeriö** () on Venäjän federaation ministeriö.

## Ministerit
* 1990–1996: Vitali Jefimov
* 1996–1998: Nikolai Tsah
* 1998–2004: Sergei Frank
* 2004–2012: Igor Levitin
* 2012–2018: Maksim Sokolov
* 2018–2020: Jevgeni Ditrih
* 2020–2024: Vitali Saveljev
* 2024–2025: Roman Starovoit
* 2025→ Andrei Nikitin

## Aiheesta muualla
Venäjän federaation työ- ja sosiaaliministeriö

**Venäjän federaation työ- ja sosiaaliministeriö** () on Venäjän federaation ministeriö.

## Ministerit
* 2012–2020: Maksim Topilin
* 2020– Anton Kotjakov

## Aiheesta muualla
Venäjän federaation maatalousministeriö

**Venäjän federaation maatalousministeriö** () on Venäjän federaation ministeriö.

## Ministerit
* 1999–2009: Aleksei Gordejev
* 2009-2012: Jelena Skrynnik
* 2012–2015: Nikolai Fjodorov
* 2015–2018: Aleksandr Tkatšov
* 2018–2024: Dmitri Patrušev
* 2024– Oksana Lut

## Aiheesta muualla
Venäjän federaation urheiluministeriö

**Venäjän federaation urheiluministeriö** () on Venäjän federaation ministeriö.

## Ministerit
* 2008: Boris Ivanjuženkov
* 2008–2016: Vitali Mutko
* 2016–2020: Pavel Kolobkov
* 2020–2024: Oleg Matytsin
* 2024– Mihail Degtjarjov

## Aiheesta muualla
Venäjän federaation valtiovarainministeriö

**Venäjän federaation valtiovarainministeriö** () on Venäjän federaation ministeriö.

## Ministerit
* 1992: Jegor Gaidar
* 1992–1993: Vasili Bartšuk
* 1993–1994: Boris Fjodorov
* 1994: Sergei Dubinin (vt.)
* 1994: Andrei Vavilov (vt.)
* 1994–1996: Vladimir Panskov
* 1996–1997: Aleksandr Livšits
* 1997: Anatoli Tšubais
* 1997–1999: Mihail Zadornov
* 1999–2000: Mihail Kasjanov
* 2000–2011: Aleksei Kudrin
* 2011– Anton Siluanov

## Aiheesta muualla
Venäjän federaation talouskehitysministeriö

**Venäjän federaation talouskehitysministeriö** () on Venäjän federaation ministeriö.

## Ministerit
* 2008–2012: Elvira Nabiullina
* 2012–2013: Andrei Belousov
* 2013–2016: Aleksei Uljukajev
* 2016–2020: Maksim Oreškin
* 2020– Maksim Rešetnikov

## Aiheesta muualla
Qarha

**Qarha** () on kylä Libanonissa Akkarin hallintoalueella Akkarin piirissä. Sen asukkaat ovat pääasiassa alaviittejä ja sunnimuslimeja. Qarhassa on kaksi aluetta, jotka ovat Qarha ja Jarha. Alueilla asuu noin 1&nbsp;000 ihmistä.

Kylässä on moskeija, supermarketti ja koulu.
Ruotsin työministeriö

**Ruotsin työministeriö** () on yksi Ruotsin hallituskanslian yhdestätoista ministeriöstä (ruots. *departement*).

Työministeriö vastaa työmarkkinoihin, työlainsäädäntöön ja työympäristöön liittyvistä kysymyksistä ja asioista. Ministeriö vastaa myös kotouttamiskysymyksistä, sosiaalisen syrjäytymisen torjunnasta sekä naisten ja miesten välisen tasa-arvon edistämisestä. Lisäksi ministeriö vastaa ihmisoikeustyöstä kansallisella tasolla, LGBTI-ihmisten oikeuksien vahvistamisesta sekä rasismin ja syrjinnän vastaisesta työstä.

## Lähteet

## Aiheesta muualla
Ruotsin valtiovarainministeriö

**Ruotsin valtiovarainministeriö** () on yksi Ruotsin hallituskanslian yhdestätoista ministeriöstä (ruots. *departement*).

Valtiovarainministeirö vastaa valtiontalouteen liittyvistä asioista. Näihin kuuluvat valtion talousarvion koordinointi, ennusteet ja analyysit, verokysymykset sekä valtionhallinnon toiminnan ohjaus ja johtaminen. Lisäksi ministeriö vastaa rahoitusmarkkinoihin, kuntiin ja alueisiin, hankintoihin, valtionyhtiöihin, digitalisaatioon ja tietotekniikkaan sekä kuluttajalainsäädäntöön liittyvistä asioista.

## Lähteet

## Aiheesta muualla